
Ministru kabineta rīkojums Nr. 355
Rīgā 2024. gada 7. maijā (prot. Nr. 19 23. §)
Par Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz likuma "Par policiju" 8. panta otro daļu un ievērojot Ministru kabineta 2021. gada 7. decembra noteikumu Nr. 793 "Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm tiek nosūtītas dalībai starptautiskajās misijās un operācijās, un dalības finansēšanas kārtība" 11. punktu, nosūtīt dalībai Eiropas Savienības novērošanas misijā Gruzijā (EUMM Georgia) Valsts policijas Galvenās Kriminālpolicijas pārvaldes Starptautiskās sadarbības pārvaldes 2. nodaļas vecāko inspektoru majoru Dmitriju Kosarevu no 2024. gada 13. maija līdz 2025. gada 12. maijam.
· 2. Noteikt šā rīkojuma 1. punktā minētajai Valsts policijas amatpersonai ar speciālo dienesta pakāpi koeficientu 1,4 piemaksas aprēķināšanai.
· 3. Lai nodrošinātu šā rīkojuma 1.  punktā minētās Valsts policijas amatpersonas ar speciālo dienesta pakāpi uzturēšanos Eiropas Savienības novērošanas misijā Gruzijā (EUMM Georgia), Finanšu ministrijai:
· 3.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) 2024. gadā 35 788 euro;
· 3.2. precizēt bāzes izdevumus 2025. gadam, Iekšlietu ministrijas budžeta apakšprogrammā 06.01.00 "Valsts policija" palielinot izdevumus 24 353 euro apmērā amatpersonas ar speciālo dienesta pakāpi dalības nodrošināšanai Eiropas Savienības misijā Gruzijā (EUMM Georgia) 2025. gada attiecīgajā laikposmā.
· 4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 3.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

